
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της 48/2001 απόφασης του Διοικητικού Συμβου¬ 
λίου του Νομικού προσώπου με την επωνυμία ΔΗΜΟ¬ 
ΤΙΚΟΣ ΠΑΙΔΙΚΟΣ ΣΤΑΘΜΟΣ ΠΑΛΑΙΡΟΥπερί ψήφισης 

Οργανισμού Εσωτερικής Υπηρεσίας. 1 

Έγκριση της 22/2001 απόφασης του Διοικητικού Συμ¬ 
βουλίου του Νομικού προσώπου με την επωνυμία 
ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΓΓΕΛΟ- 
ΚΑΣΤΡΟΥ περί ψήφισης Οργανισμού Εσωτερικής 


Υπηρεσίας. 2 

Έγκριση της 78/2001 απόφασης του Διοικητικού Συμ¬ 
βουλίου του Νομικού προσώπου με την επωνυμία 2 0Σ 
ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΝΕΑΠΟΛΗΣ περί 
ψήφισης Οργανισμού Εσωτερικής Υπηρεσίας. 3 


Έγκριση των 46/2001 και 3/2002 αποφάσεων του Διοι¬ 
κητικού Συμβουλίου του Νομικού προσώπου με την 
επωνυμία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ.Δ 


ΝΕΟΧΩΡΙΟΥπερί ψήφισης Οργανισμού Εσωτερικής 

Υπηρεσίας. 4 

Κύρωση Αναδασμού αγρ/τος Καλαμποκιού Ν. Δράμας 

έτους 1998 . 5 

Χορήγηση άδειας άσκησης επαγγέλματος Κοινωνικού 
Λειτουργού στην Σεννή Μαρίνα του Γεωργίου . 6 


ΑΠΟΦΑΣΕΙΣ 

Αριθ. 9728 (1) 

Έγκριση της 48/2001 απόφασης του Διοικητικού Συμβουλί¬ 
ου του Νομικού προσώπου με την επωνυμία ΔΗΜΟΤΙ¬ 
ΚΟΣ ΠΑΙΔΙΚΟΣ ΣΤΑΘΜΟΣ ΠΑΛΑΙΡΟΥπερί ψήφισης Ορ¬ 
γανισμού Εσωτερικής Υπηρεσίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του άρθρου 12 του Ν. 1188/1981 όπως 
συμπληρώθηκαν με το άρθρο 26 του Ν. 1832/1989, καιαντι- 
καταστάθηκαν με το άρθρο 6 παρ. 5 του Ν.2307/95. 

3. Τις διατάξεις των άρθρων 26,198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9παρ. 16του Ν. 2623/98 και 11 παρ. 1 καιθτου Ν. 
2839/2000 


5. Τις διατάξεις του άρθρου 12 του Ν. 2880/2001. 

6. Την 6077/οίκοθεν/5.4.2001 (ΦΕΚ 501/τ.Β7 30.4.2001) 
απόφασή μας με την οποία συ στήθηκε στο Δήμο Κεκροπίας 
ίδιο Νομικό Πρόσωπο Δημοσίου Δικαίου με την επωνυμία 
«Δημοτικός Παιδικός Σταθμός Παλαίρου» 

7. Την 48/2001 απόφαση του Διοικητικού Συμβουλίου του 
Ν. Π.Δ.Δ με την επωνυμία «Δημοτικός Παιδικός Σταθμός Πα¬ 
λαίρου» με την οποία ψηφίστηκε ο ΟΈ.Υ αυτού. 

8. Την 4/2002 απόφαση του Δημοτικού Συμβουλίου Κε¬ 
κροπίας, με την οποία εγκρίνεται ο Ο. Ε.Υτου Ν. Π .Δ.Δ με την 
επωνυμία «Δημοτικός Παιδικός Σταθμός Παλαίρου», όπως 
καταρτίστηκε με την 48/2001 απόφαση του Διοικητικού 
Συμβουλίου αυτού. 

9. Την σύμφωνη γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α Νομού Αιτ/νίας, που διατυπώθηκε 
με την αριθ. 37/2002 απόφασή του. 

10. Την 241 /Γ.Γ/18-8-1998 (ΦΕΚ 939/1.9.98, τ.Β’) απόφαση 
του Γ ενικού Γ ραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων και παροχή εξουσιοδότησης 
υπογραφής αποφάσεων», αποφασίζουμε: 

Εγκρίνουμε την αριθ. 48/2001 απόφαση του Διοικητικού 
Συμβουλίου του Ν.Π.Δ.Δ με την επωνυμία «Δημοτικός Παι¬ 
δικός Σταθμός Παλαίρου», περί ψήφισης του ΟΈ.Υ αυτού, 
όπως παρακάτω αναλυτικά αναφέρεται: 

Άρθρο 1 
Γ ενική Διάταξη 

Το Ν.Π.Δ.Δ.του Δήμου Κεκροπίας με την επωνυμία Δημο¬ 
τικός Παιδικός Σταθμός Παλαίρου συστάθηκε με την αρ. 
6077 ΦΕΚ505/30-4-2001 συστατική πράξη. 

Ο Δ.Π.Σ Παλαίρου έχει έδρα την Πάλαιρο και περιλαμβά¬ 
νει μόνο ένα παράρτημα και μπορεί να αυξηθεί. 

Ο σκοπός του Ν.Π.Δ.Δ αναφέρεται στο ανωτέρω ΦΕΚ 

Άρθρο 2 

Διάρθρωση Υπηρεσιών 

Ο Δ.Π.Σ Παλαίρου λειτουργεί σε επίπεδο Διεύθυνσης και 
αποτελείται από τα εξής Τμήματα 

Α) Τμήμα προσχολικής Αγωγής 

Β) Τμήμα Διοικητικού-Οικονομικού 

Άρθρο 3 

Αρμοδιότητες Διεύθυνσης και τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανονι¬ 
σμό. 

Β) Το Τμήμα Προσχολικής αγωγής επιμελείται την παροχή 
σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του σταθμού. 

Γ) Το Τμήμα Διοικητικού -Λογιστικού επιμελείται τις πα¬ 
ντός είδους διοικητικές και οικονομικές εργασίες του σταθ¬ 
μού. 

Άρθρο 4 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ του σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτε- 
χνική υποδομή του Σταθμού όπως 

α) τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί εύρυθμη λει¬ 
τουργία του 

β) το παιδαγωγικό υλικό και τον πόσης φύσεως εξοπλισμό 

γ) τις απαραίτητες εργασίες για την επισκευή και συντή¬ 
ρηση των κτιρίων 

δ) την επιμόρφωση του προσωπικού 

5. Είναι υπεύθυνος για την τήρηση του ωραρίου του προ¬ 
σωπικού,προγραμματίζει και εγκρίνει τις άδειες αυτού ώστε 
να μην δημιουργούνται λειτουργικά προβλήματα στο σταθ¬ 
μό. 

6) Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

7) Συνεργάζεται αρμονικά με το Τμήμα Διοικητικού -Οικο¬ 
νομικού το οποίο οφείλει να παρέχει κάθε στοιχείο, για να 
διασφαλισθεί η εύρυθμη λειτουργία του Σταθμού και η επί¬ 
τευξη των σκοπών του. 

8) Επιβλέπει τη τήρηση όλωντων απαραίτητων βιβλίων και 
τηρεί την σφραγίδα του σταθμού. 

Άρθρο 5 

Καθήκοντα Προϊστάμενου 
Τμήματος Προσχολικής Αγωγής 

Είναι υπεύθυνος 

1. Για την εύρυθμη λειτουργία του τμήματος και την τήρη¬ 
ση του κανονισμού λειτουργίας. 

2. Για την παροχή σωστής προσχολικής αγωγής σε συ¬ 
νεργασία με το παιδαγωγικό προσωπικό. 

3. Εποπτεύει όλο το προσωπικό του τμήματος για τη σω¬ 
στή εκτέλεση των καθηκόντων του. 

4. Εισηγείται στη Διεύθυνση, τις ανάγκες του τμήματος σε 
προσωπικό και πάσης φύσεως εξοπλισμό καθώς και την επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί άλατα απαραίτητα βιβλία. 

Άρθρο 6 

Καθήκοντα Προϊστάμενου 
Τμήματος Διοικητικού -Οικονομικού 

1 .Είναι υπεύθυνος για την προμήθεια και τον έγκαιρο εφο¬ 
διασμό του σταθμού με τα αναγκαία τρόφιμα και λοιπά υλι¬ 
κά που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.π του προσωπικού. 


4. Συνεργάζεται με τον Δ/ντη για την κατάρτιση του προ¬ 
ϋπολογισμού- απολογισμού-ισολογισμού. 

5. Τηρεί όλα τα απαραίτητα βιβλία. 

Άρθρο 7 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ Π.Ε ΔΙΟΙΚΗΤΙΚΟΥ -ΟΙΚΟΝΟΜΙΚΟΥ 
Θέσεις 1 

2. ΤΕ 16 Νηπιαγωγών 
Θέσεις 2 

Βαθμός Δ'-Α 

3. ΤΕ 9 Βρεφ/κομιας 
Θέσεις 1 

4. ΚΛΑΔΟΣ ΤΕ 17 ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις 1 

Βαθμός Δ'-Α 

5. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 1 
Βαθμός Δ'-Α' 

6. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις 1 

Βαθμός Δ-Ά' 

7. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 1 

Βαθμός Ε'-Β' 

8. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 1 
Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1. ΤΕ 16ΝΗΠΙΑΓΩΓΩΝ 
Θέσεις 1 

2. ΤΕ 9ΝΗΠΙΟΒΡΕΦΟΚΟΜΙΑΣ 
Θέσεις 1 

3. ΥΕ 14 ΜΑΓΕΙΡΩΝ 
Θέσεις 1 

4. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 2 

Γ ΕΠΟΧΙΑΚΟ ΠΡΟΣΩΠΙΚΟ 
Θέσεις 3, ως εξής : 

1. ΤΕ 9 ΒΡΕΦΟΝΗΠΙΟΚΟΜΙΑΣ : Θέσεις 1 

2. ΥΕ 14 ΒΟΗΘ. ΜΑΓΕΙΡΟΥ ΙΔ.Δ ΟΡΙΣΜ. ΧΡΟΝΟΥ : Θέ¬ 
σεις 1 

3. ΥΕ 16 ΠΡΟΣ.ΚΑΘΑΡΙΟΤΗΤΑΣ : Θέσεις 1 

Οι θέσειςτων κλάδων Π.Ε Νηπιαγωγών (προσωρινός) και 
ΤΕ 1 δΝηπιαγωγών (προσωρινός) μετατρέπονται μόλις κε¬ 
νωθούν σε θέσεις κλάδου ΤΕ9Βρεφονηπιοκόμων σύμφωνα 
με τις διατάξεις του άρθρου 35/Ν. 2646/1998. 

Τα τυπικά και ουσιαστικά προσόντα που απαιτούνται κα¬ 
τά κατηγορία, κλάδο και ειδικότητα καθορίζονται από τις 
διατάξεις του Π.Δ 22/90. 

Επίσης ο διορισμός τα καθήκοντα, ο χρόνος εργασίας, οι 
μεταβολές κ.λ.π ορίζονται από τις διατάξεις του Ν. 1188/81, 
Ν. 2190/94, Ν.2307/95, Ν.2503/97 που αφορούν το προσω¬ 
πικό των ΟΤΑ. 

Άρθρο 8 

Προϊστάμενοι οργανικών μονάδων 
1. Με τον οργανισμό εσωτερικής υπηρεσίας καθορίζεται, 

ως προϊστάμενοί να επιλέγονται οι υπάλληλοι της κατηγο¬ 
ρίας Τ.Ε, 16 ή ΤΕ 9με πτυχίο Νηπιοβρεφοκομίας και κοινω¬ 
νικού λειτουργού με κριτήριο το βαθμό κατάταξης του 
υπαλλήλου, και αρχαιότητα του υπαλλήλου. 

2. Μετά την κατάργηση των προσωποπαγών θέσεων 
προϊστάμενοι κρίνονται κατ’ αποκλειστικότητα υπάλληλοι 
του κλάδου ΤΕ9 Βρεφονηπιοκομίας, με κριτήριο το βαθμό 
κατάταξης του υπαλλήλου. 

Άρθρο 9 

Το Ν.Π.Δ.Δ μπορεί να έχει εξωτερικούς συνεργάτες με 
σύμβαση μίσθωσης έργου, τα καθήκοντα και υποχρεώσεις 
των οποίων αναφέρονται στον κανονισμό λειτουργίας και 
στη σύμβαση έργου. 

Άρθρο 10 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους τους 
εργαζόμενους στο Ν.Π.Δ.Δ ανεξαρτήτως σχέσεως εργα¬ 
σίας καθώς και ορισμένο επιπλέον θέσεων για την κάλυψη 
των υφισταμένων και μελλοντικών αναγκών. 

Η κατανομή του προσωπικού στις Διευθύνσεις -Τμή¬ 
ματα γίνονται πάντοτε με απόφαση του Προέδρου του 
Δ.Σ του Ν.Π.Δ.Δ, ανάλογα με τις ανάγκες των υπηρε¬ 
σιών, τα προσόντα των υπαλλήλων, την πείρα, τον τόπο 
διαμονής. 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Δ.Σ οι κρινόμενοι από 
το αρμόδιο Υπηρεσιακό Συμβούλιο. 

Άρθρο 11 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 12 
Γενικά καθήκοντα 

Όλο το προσωπικό του Σταθμού είναι υποχρεωμένο να 
γνωρίζει τα άρθρα του παρόντος κανονισμού, να αφιερώνει 
στα καθήκοντά που του έχουν ανατεθεί όλη τη δραστηριό- 
τητά του για την καλύτερη εκτέλεση και απόδοσή τους, να 
συμπεριφέρεται με ευγένεια και κατανόηση στους γονείς 
των παιδιών, να σέβεται τη δομή της ιεραρχίας και να συ¬ 
νεργάζονται αρμονικά με τους Προϊστάμενους και το υπό¬ 
λοιπο προσωπικό. 

Κάθε παράβαση των διατάξεων θεωρείται πειθαρχικό 
αδίκημα και κινείται η πειθαρχική διαδικασία σύμφωνα με 
τις διατάξεις του Υπαλληλικού Κώδικα. 

Άεπτομέρειες λειτουργίας που δεν προβλέπονται από τον 
παρόντα Οργανισμό, ρυθμίζονται από τον κανονισμό λει¬ 
τουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικον. Έτους 2001 ,ο οποίος ενισχύεται από τους 
ΚΑΠ, ύψους 250.000,00 ΕΥΡΩ περίπου εφ’ όσον προσλη- 
φθούν όλοι και για τα επόμενα οικονομικά έτη το ύψος της 
δαπάνης δεν μπορεί να προσδιοριστεί. 

Ο παρών Οργανισμός ισχύει και γίνεται εκτελεστός από 
τη δημοσίευσή του στην Εφημερίδα της Κυβέρνησης. 


ΠΙΝΑΚΑΣ ΠΡΟΒΛΕΠΟΜΕΝΩΝ ΘΕΣΕΩΝ 
ΤΟΥ Ο.Ε.Υ. ΤΟΥ Ν.Π.Δ.Δ. 
«ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΠΑΛΑΙΡΟΥ» 


ΚΛΑΔΟΣ ΠΡΟΒΛΕΠΟΜΕΝΕΣ ΥΠΗΡΕΤΟΥΝΤΕΣ ΚΕΝΕΣ 

Π.Ε ΔΙΟΙΚΗΤΙΚΟΥ 
Τ.ΕΔΙΟΚΗΤΙΚΟΣ 

1 

- 

1 

ΛΟΓΙΣΤΙΚΟΣ 

1 

- 

1 

ΠΕ ΝΗΠΙΑΓΩΓΩΝ 

1 

- 

1 

ΤΕ16 ΝΗΠΙΑΓ. 

1 

1 

- 

ΤΕ9ΒΡΕΦΟΝ. 

ΔΕ8ΒΟΗΘΩΝ 

2 

1 

1 

ΒΡΕΦΟΚ-ΠΑΙΔ. 

1 

- 

1 

ΔΕ32 ΜΑΓΕΙΡΩΝ 

ΥΕ 14 ΒΟΗΘΩΝ 

1 

- 

1 

ΜΑΓΕΙΡΟΥ 

ΥΕ 16 ΒΟΗΘΗΤΙΚΟΥ 

1 

1 

- 

ΠΡΟΣΩΠΙΚΟΥ 

2 

2 

- 

ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΙΔ.Δ 



ΤΕ9 

ΝΗΠΙΟΒΡΕΦΟΚΟΜΙΑΣ 

1 


1 

ΥΕ14 

ΒΟΗΘ.ΜΑΓΕΙΡΟΥ. 

ΥΕ 16 

1 

- 

1 

ΠΡΟΣ.ΚΑΘΑΡΙΟΤΗΤΑΣ 

1 

- 

1 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 5 Ιουνίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 9731 (2) 

Έγκριση της αριθ. 22/2001 απόφασης του Διοικητικού Συμ¬ 
βουλίου του Νομικού προσώπου με την επωνυμία ΔΗ¬ 
ΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΓΓΕΛΟΚΑΣΤΡΟΥ περί 
ψήφισης Οργανισμού Εσωτερικής Υπηρεσίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξειςτου άρθρου 12τουΝ. 1188/1981 όπως συ¬ 
μπληρώθηκαν με το άρθρο 26 του Ν. 1832/1989, καιαντικα- 
ταστάθηκαν με το άρθρο 6παρ. 5 του Ν.2307/95. 

3. Τις διατάξεις των άρθρων 26,198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9παρ. 16του Ν. 2623/98 και 11 παρ. 1 καιθτου Ν. 
2839/2000 

5. Τις διατάξεις του άρθρου 12του Ν. 2880/2001. 

6. Την 6532/οίκοθεν/4.4.2001 (ΦΕΚ 487/τ.Β’/ 27.4.2001) 
απόφασή μας με την οποία συστήθηκε στο Δήμο Αγγελο- 
κάστρου ίδιο Νομικό Πρόσωπο Δημοσίου Δικαίου με την 
επωνυμία «Δημοτικός Παιδικός Σταθμός Αγγελοκάστρου» 

7. Την 22/2001 απόφαση του Διοικητικού Συμβουλίου του 
Ν.Π.Δ.Δ με την επωνυμία «Δημοτικός Παιδικός Σταθμός Αγ- 
γελοκάστρου» με την οποία ψηφίστηκε ο Ο.Ε.Υ αυτού. 

8. Την 87/2001 απόφαση του Δημοτικού Συμβουλίου Αγ- 
γελοκάστρου, με την οποία εγκρίνεται ο Ο.Ε.Υ του Ν.Π.Δ.Δ 
με την επωνυμία «Δημοτικός Παιδικός Σταθμός Αγγελοκά- 
στρου», όπως καταρτίστηκε με την 22/2001 απόφαση του 
Διοικητικού Συμβουλίου αυτού. 

9. Την σύμφωνη γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α Νομού Αιτ/νίας, που διατυπώθηκε 
με την 36/2002 απόφασή του. 

10. Την 241/Γ.Γ/18-8-1998 (ΦΕΚ 939/1-9-98, τ.Β’) απόφαση 
του Γενικού Γραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων και παροχή εξουσιοδότησης 
υπογραφής αποφάσεων», αποφασίζουμε: 

Εγκρίνουμε την 22/2001 απόφαση του Διοικητικού Συμ¬ 
βουλίου του Ν. Π ,Δ.Δ με την επωνυμία «Δημοτικός Παιδικός 
Σταθμός Αγγελοκάστρου», περί ψήφισης του Ο.Ε.Υ αυτού, 
όπως παρακάτω αναλυτικά αναφέρεται: 

Άρθρο 1 

Διάρθρωση Υπηρεσιών 

Οι υπηρεσίες του Δ.Π.Σ ΑΓΓΕΛΟΚΑΣΤΡΟΥ λειτουργούν 
σε επίπεδο αυτοτελούς γραφείου ανάλογα με την δυναμι¬ 
κότητα του σταθμού, σύμφωνα με την συστατική πράξη 
προσαρμογής του με αριθ. 6532/4-4-2001 απόφαση της 
Δ/νσηςΤοπ. Αυτοδ/σης και Διοίκησης ΦΕΚ (487/27/4/2001). 

Άρθρο 2 

Αρμοδιότητες Αυτοτελούς Γ ραφείου 

Το Γ ραφείο επιμελείται την παροχή σύγχρονης προσχο- 
λικής αγωγής στα φιλοξενούμενα νήπια, εποπτεύει, συντο¬ 
νίζει και κατευθύνει το παιδαγωγικό έργο του Σταθμού και 
γενικά μεριμνά για την εύρυθμη λειτουργίατου σύμφωνα με 
τον ισχύοντα κανονισμό και επιμελείται τις παντός είδους 
διοικητικές και οικονομικές εργασίες του Σταθμού. 

Άρθρο 3 

Καθήκοντα προϊστάμενου Αυτοτελούς γραφείου 

1. Είναι αρμόδιος και επιμελείται σε συνεργασία με τους 
παιδαγωγούς του σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο του σταθμού. 

3. Είναι αρμόδιος για την εύρυθμη λειτουργία του σταθ¬ 
μού και την τήρηση του κανονισμού λειτουργίας. 

4. Εισηγείται στο Δ.Σ του σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτε- 
χνική υποδομή του σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη λει¬ 
τουργία του. 

• το παιδαγωγικό υλικό καιτονπάσηςφύσεως εξοπλισμό. 

• τις απαραίτητες εργασίες για την επισκευή και συντή¬ 
ρηση κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 
να μην δημιουργούνταιλειτουργικά προβλήματα στο σταθμό. 

6. Εγκρίνει και υπογράφει τα αιτήματα των υπαλλήλων 
που αφορούν ανάγκες των αρμοδιοτήτων τους. 

7. Συνεργάζεται αρμονικά με τον υπάλληλο του Διοικητι¬ 
κού Οικονομικού ο οποίος οφείλει να παρέχει κάθε στοιχείο, 
για να διασφαλισθεί η εύρυθμη λειτουργίατου σταθμού και 
η επίτευξη των σκοπώντου. 

8. Επιβλέπει την τήρηση όλων των απαραίτητων βιβλίων, 
υπογράφει και συμπληρώνει όσα βιβλία είναι δικής του αρ¬ 
μοδιότητας και τηρεί τη σφραγίδα του σταθμού. 

9. Εποπτεύει όλο το προσωπικό του σταθμού για την σω¬ 
στή εκτέλεση των καθηκόντων του. 

10. Είναι υπεύθυνος για τις συγκεντρώσεις προσωπικού- 
γονέων. 

11. Ασκεί και όλα τα καθήκοντα του κλάδου Βρεφονηπιο- 
κομίας κάποιες ώρες από το ωράριό του. 

12. Ασκεί και τα καθήκοντα του υπαλλήλου Διοικητικού 
Οικονομικού, όταν δεν υπηρετεί υπάλληλος του κλάδου αυ¬ 
τού στο σταθμό, δηλαδή τα εξής: 


• Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία του. 

• Επιμελείταιτην εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών. 

• Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων, 
προσαυξήσεων κλπτου προσωπικού. 

• Είναι υπεύθυνος για την κατάρτιση του προϋπολογι¬ 
σμού - απολογισμού- ισολογισμού. 

• Τηρεί όλα τα διοικητικά και διαχειριστικά βιβλία. 

• Εκτελεί χρέη γραμματέα στις συνεδριάσεις του Διοικη¬ 
τικού Συμβουλίου. 

Άρθρο 4 

Οργανική Σύνθεση Προσωπικού 
Οι θέσεις του προσωπικού ορίζονται ως εξής: 

Α’ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ: Θέσεις 2 
Βαθμός Δ’ - Α’ 

2. ΚΛΑΔΟΣ ΤΕ17 ΔΙΟΙΚΗΤΙΚΟΣ ΛΟΓΙΣΤΙΚΟΣ: Θέσεις 1 
Βαθμός Δ’ - Α’ 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ: Θέσεις 2 

Βαθμός Δ’ - Α’ 

4. ΚΛΑΔΟΣΔΕ32 ΜΑΓΕΙΡΩΝ: Θέσεις 1 
Βαθμός Δ’ - Α’ 

5. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΩΝ): Θέσεις 1 

Βαθμός Ε’ - Β’ 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: Θέσεις 2 
Βαθμός Ε’ - Β’ 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ : Θέσεις 2 
Βαθμός Δ’ - Α’ 

2. ΚΛΑΔΟΣ ΥΕ14 ΜΑΓΕΙΡΩΝ: Θέσεις 1 
Βαθμός Ε’ - Β’ 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: 

Θέσεις 1 

Βαθμός Ε’ - Β’ 

Β) ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

1. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ : 
θέσεις 1 
Βαθμός Ε - Β 

Γ’ ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ: Θέσεις 2 

2. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: 

Θέσεις 1 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ: Θέσεις 1 

Άρθρο 5 

Προϊστάμενοι Αυτοτελούς Γ ραφείου 

Προϊστάμενος του Αυτοτελούς Γ ραφείου θα κριθεί ένας 
εκ των Υπηρετούντων Υπαλλήλων των προσωποπαγών θέ¬ 
σεων του κλάδου ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων ως 
προϊστάμενοι θα κρίνονται κατά αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

Άρθρο 6 

Για τον διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ- 

βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε ισχύ- 
ουσες Νομοθετικές Διατάξεις. 

Άρθρο 7 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους τους 
εργαζομένους στο Ν.Π.Δ.Δ ανεξαρτήτως σχέσεως εργα¬ 
σίας καθώς και ορισμένου επιπλέον αριθμό θέσεων για την 
κάλυψη των υφισταμένων και μελλοντικών αναγκώντου. 

Η κατανομή του προσωπικού γίνεται πάντοτε με απόφα¬ 
ση του Προέδρου του Δ.Σ. του Ν.Π.Δ.Δ ανάλογα μετιςανά- 
γκες των υπηρεσιών, τα προσόντα των υπαλλήλων, την πεί¬ 
ρα και τις γνώσεις αυτών σε ειδικά αντικείμενα και κατά την 
κατανομή θα εξετάζονται και οι τυχόν ανάγκες των υπαλλή¬ 
λων (μητέρες ανηλίκωντέκνων, έγκυες γυναίκες, τόπος δια¬ 
μονής κλπ). 

Προϊστάμενος του Αυτοτελούς γραφείου ορίζεται με 
απόφαση του Δ.Σ ο κρινόμενος από το αρμόδιο υπηρεσια¬ 
κό συμβούλιο υπάλληλος, αναπληρούμενος σε περίπτωση 
απουσίας του ή κωλύματος από το κατά βαθμό αρχαιότερο 
υπάλληλο της αυτής υπηρεσίας. 

Κάθε άλλη λεπτομέρεια λειτουργίας του σταθμού μη προ- 
βλεπόμενη από τον παρόντα οργανισμό ρυθμίζεται με τον 
Κανονισμό Λειτουργίας του Ν.Π.Δ.Δ. 

Άρθρο 8 

Τελικές Διατάξεις 

Η ισχύς του παρόντος οργανισμού αρχίζει από τη δημο¬ 
σίευσή του στην Εφημερίδα της Κυβέρνησης. 

Το προσωπικό που υπηρετεί στο σταθμό κατά τη δημοσί¬ 
ευση του παρόντος Ο.Ε.Υ. εντάσσεται υποχρεωτικά στις 
θέσεις που έχουν δημιουργηθεί για αυτό. 

Ακροτελεύτιο άρθρο 

Από τη ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του Προϋπολογι¬ 
σμού Οικονομικού έτους 2001 ο οποίος ενισχύεται από 
τους Κ.Α.Π.,τροφείακ.λπ. ύψους 190.755,69€περίπου, εφ’ 
όσον προσληφθούν όλοι, και για τα επόμενα έτη το ύψος 
της δαπάνης δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 5 Ιουνίου 2002 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 9733 (3) 

Έγκριση της 78/2001 απόφασης του Διοικητικού Συμβουλί¬ 
ου του Νομικού προσώπου με την επωνυμία 2 0Σ ΔΗΜΟ¬ 
ΤΙΚΟΣ ΠΑΙΔΙΚΟΣ ΣΤΑΘΜΟΣ ΝΕΑΠΟΛΗΣ περί ψήφισης 
Οργανισμού Εσωτερικής Υπηρεσίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του άρθρου 12τουΝ. 1188/1981 όπως συ¬ 
μπληρώθηκαν με το άρθρο 26 του Ν. 1832/1989, καιαντικα- 
ταστάθηκαν με το άρθρο 6 παρ. 5 του Ν.2307/95. 

3. Τις διατάξεις των άρθρων 26,198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9 παρ. 16του Ν. 2623/98 και 11 παρ. 1 και 9του Ν. 
2839/2000. 


5. Τις διατάξεις του άρθρου 12του Ν. 2880/2001. 

6. Την 6537/οίκοθεν/4-4-2001 (ΦΕΚ 473 /γ.ΒΥ 24.4.2001) 
απόφασή μας με την οποία συστήθηκε στο Δήμο Νεάπολης 
ίδιο Νομικό Πρόσωπο Δημοσίου Δικαίου με την επωνυμία 
«2ος Δημοτικός Παιδικός Σταθμός Νεάπολης» 

7. Την 78/2001 απόφαση του Διοικητικού Συμβουλίου του 
Ν .Π .Δ.Δ με την επωνυμία «2ος Δημοτικός Παιδικός Σταθμός 
Νεάπολης» με την οποία ψηφίστηκε ο Ο.Ε.Υ αυτού. 

8. Την 121/2001 απόφαση του Δημοτικού Συμβουλίου Νε¬ 
άπολης, με την οποίαεγκρίνεταιοΟ.Ε.Υτου Ν.Π.Δ.Δ με την 
επωνυμία «2ος Δημοτικός Παιδικός Σταθμός Νεάπολης», 
όπως καταρτίστηκε με την 78/2001 απόφαση του Διοικητι¬ 
κού Συμβουλίου αυτού. 

9. Την σύμφωνη γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α Νομού Αιτ/νίας, που διατυπώθηκε 
με την 31 /2002 απόφασή του. 

10. Την 241 /Γ.Γ/18.8.1998 (ΦΕΚ 939/1.9.98, τ.Β’) απόφαση 
του Γ ενικού Γ ραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων και παροχή εξουσιοδότησης 
υπογραφής αποφάσεων», αποφασίζουμε: 

Εγκρίνουμε την 78/2001 απόφαση του Διοικητικού Συμ¬ 
βουλίου του Ν.Π.Δ.Δ με την επωνυμία «2ος Δημοτικός Παι¬ 
δικός Σταθμός Νεάπολης», περί ψήφισης του Ο.Ε.Υ αυτού, 
όπως παρακάτω αναλυτικά αναφέρεται: 

Άρθρο 1 

Διάρθρωση Υπηρεσιών 

Οι υπηρεσίες του 2ου Δημοτικού Παιδικού Σταθμού Νεά¬ 
πολης λειτουργούν σε επίπεδο Αυτοτελούς Γ ραφείου, σύμ¬ 
φωνα με τη δυναμικότητα του Σταθμού και τη συστατική 
πράξη ίδρυσης του. 

Ιδρύθηκε με το ΠΔ 160/16.4.1986 (ΦΕΚ 61/8.5.1986 τ.Α') 
και έγινε η προσαρμογή της συστατικής πράξης του με την 
6537/4.4.2001 απόφαση της Δ/νσης Τοπικής Αυτ/σης και Δι¬ 
οίκησης ΦΕΚ473/24.4.2001 τ.Β’. 

Άρθρο 2 

Αρμοδιότητες Αυτοτελούς Γ ραφείου 

Το Γ ραφείο επιμελείται την παροχή σύγχρονης προσχο- 
λικής αγωγής στα φιλοξενούμενα νήπια, εποπτεύει, συντο¬ 
νίζει και κατευθύνει το παιδαγωγικό έργο του Σταθμού και 
γενικά μεριμνά την εύρυθμη λειτουργία του σύμφωνα με 
τον κανονισμό λειτουργίας και επιμελείται τις παντός εί¬ 
δους διοικητικές και οικονομικές εργασίες του Σταθμού. 

Άρθρο 3 

Καθήκοντα προϊσταμένου Αυτοτελούς Γ ραφείου 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο του Σταθμού. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτε- 
χνική υποδομή του Σταθμού όπως: 

• Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη λει¬ 
τουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συντή¬ 
ρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 

ώστε να μην δημιουργούνται λειτουργικά προβλήματα στο 
Σταθμό. 

6. Εγκρίνει και υπογράφει τα αιτήματα των υπαλλήλων 
που αφορούν ανάγκες των αρμοδιοτήτων τους. 

7. Συνεργάζεται αρμονικά με τον υπάλληλο του Διοικητι¬ 
κού - Οικονομικού ο οποίος οφείλει να παρέχει κάθε στοι¬ 
χείο για να διασφαλιστεί η εύρυθμη λειτουργία του Σταθ¬ 
μού και η επίτευξη των σκοπών του. 

8. Επιβλέπει την τήρηση όλων των απαραίτητων βιβλίων 
και τηρεί την σφραγίδα του Σταθμού. 

9. Είναι υπεύθυνος για τις συγκεντρώσεις, προσωπικού, 
γονέων. 

10. Τηρεί όλα τα απαραίτητα βιβλία. 

Άρθρο 4 

Καθήκοντα Υπαλλήλων Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία 
του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων, 
προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - Ισολογισμού 

5. Τηρεί όλα τα απαραίτητα βιβλία. 

Άρθρο 5 

Οργανική Σύνθεση προσωπικού 
Οι θέσεις προσωπικού ορίζονται ως εξής: 

Α’ΜΟΝΙΜΟ ΠΡΟΣΩΠΙΚΟ 

1. ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 2 (ΔΥΟ) Βαθμός Δ’ - Α’ 

2. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις 1 (ΜΙΑ) Βαθμός Δ’ - Α’ 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ. 

Θέσεις 2 (ΔΥΟ) ΒΑΘΜΟΣ Δ’ - Α’ 

4. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 1 (ΜΙΑ) ΒΑΘΜΟΣ Ε' - Β’ 

5. ΚΛΑΔΟΣ ΔΕ 32 ΜΑΓΕΙΡΩΝ 
ΘΕΣΕΙΣ 1 (ΜΙΑ) ΒΑΘΜΟΣ Δ’-Α’ 

Οι θέσεις δε του μονίμου προσωπικού πληρούνται μετά 
την αποχώρηση του τακτικού προσωπικού προσωποπαγών 
θέσεων. Εκτός του κλάδου ΤΕ πληροφορικής καιΔΕ8 βοη¬ 
θών βρεφοκόμων - παιδοκόμων. 

Β’ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις 1 (ΜΙΑ) 

2. ΤΕ ΒΡΕΦΟΝΗΠΙΟΚΟΜΩΝ 
Θέσεις 1 (ΜΙΑ) 

3. Υ.Ε. 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 (ΜΙΑ) 

4. ΥΕ14 ΜΑΓΕΙΡΩΝ Θέσεις 1 (ΜΙΑ) 

Γ’ ΕΠΟΧΙΑΚΟ ΠΡΟΣΩΠΙΚΟ - ΠΡΟΣΩΠΙΚΟ ΜΕ ΣΥΜΒΑΣΗ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1. ΜΙΑ (1) Θέση ΤΕ9 ΒΡΕΦΟΝΗΠΙΟΚΟΜΙΑΣ 

2. ΜΙΑ (1) Θέση ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟ¬ 
ΚΟΜΩΝ 

3. ΜΙΑ (1) Θέση ΥΕ 16 προσωπικού καθαριότητας 

Οι θέσεις ΤΕ Νηπιαγωγών (προσωρινός) μετατρέπονται 
μόλις κενωθούν με οποιοδήποτε τρόπο σε θέσεις κλάδου 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 


Άρθρο 6 

Προϊστάμενοι Γ ραφείου 

Κατά το διάστημα κατά το οποίο υπηρετούν στο ΝΠΔΔ 
υπάλληλοι των κλάδων ΤΕ Νηπιαγωγών (Προσωρινός), και 
ΤΕ Βρεφονηπιοκομίας ως Προϊστάμενοι Αυτοτελούς Γ ρα¬ 
φείου Παιδικού Σταθμού επιλέγονται από τους κλάδους ΤΕ 
Νηπιαγωγών (προσωρινός),, ΤΕ Βρεφονηπιοκομίας καιΤΕ9 
Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι Αυτοτελούς Γ ραφείου κρίνονται κατ’ αποκλειστι¬ 
κότητα υπάλληλοι του κλάδου ΤΕ9 Βρεφονηπιοκομίας. 

Άρθρο 7 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την Ιατροφαρμακευτική 
περίθαλψη των υπαλλήλων εφαρμόζονται οι εκάστοτε ισχύ- 
ουσες Νομοθετικές διατάξεις. 

Άρθρο 8 

Οι προβλεπόμενες, από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους τους 
εργαζόμενους στο Ν.Π.Δ.Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την 
κάλυψη των υφιστάμενων και μελλοντικών αναγκών των 
Υπηρεσιώντου Ν.Π.Δ.Δ. 

Οι αρμοδιότητες του προσωπικού κατανέμονται με από¬ 
φαση του Προέδρου του Δ.Σ. του Ν.Π.Δ.Δ. ανάλογα με τις 
ανάγκες των υπηρεσιών, τα προσόντα των υπαλλήλων, την 
πείρα, και τις γνώσεις αυτών σε ειδικά αντικείμενα κατά την 
οποία κατανομή θα εξετάζονται και τυχόν ανάγκες των 
υπαλλήλων (μητέρες ανηλίκων τέκνων, έγκυες γυναίκες, 
τόπος διαμονής κ.λ.π) 

Προϊστάμενοι Γ ραφείου ορίζονται πάντοτε με απόφαση 
Προέδρου του Δ.Σ. οι κρινόμενοι από το Αρμόδιο Υπηρε¬ 
σιακό Συμβούλιο υπάλληλοι αναπληρούμενοι σε περίπτω¬ 
ση απουσίας τους ή κωλύματος από τον κατά βαθμό αρχαι¬ 
ότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επι μέρους υπη¬ 
ρεσιών μη προβλεπόμενη από τον παρόντα Οργανισμό 
ρυθμίζεται με τον κανονισμό λειτουργίας του Ν.Π.Δ.Δ. 

Άρθρο 9 

Τελικές διατάξεις 

Η ισχύς του παρόντος Οργανισμού αρχίζει από τη δημο¬ 
σίευση στην Εφημερίδα της Κυβερνήσεως. Το προσωπικό 
που υπηρετεί στο Σταθμό κατά τη δημοσίευση του παρό¬ 
ντος Ο.Ε.Υ. εντάσσεται στις θέσεις του Ο.Ε.Υ. που έχουν 
δημιουργηθεί υποχρεωτικά για αυτό. 

Ακροτελεύτιο άρθρο 

Από τη ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του Προϋπολογι¬ 
σμού Οικονομικού έτους 2002 ο οποίος ενισχύεται από 
τους Κ.Α.Π., τροφεία (αν ληφθεί ανάλογη απόφαση του 
Δ.Σ.) κ.λπ. ύψους 40.000.000 δρχ. ή 117.388,11 € περίπου, 
εφ’ όσον προσληφθούν όλοι, και για τα επόμενα έτη το 
ύψος της δαπάνης δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Μεσολόγγι, 5 Ιουνίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

Αριθ. 9738 (4) 

Έγκριση των 46/2001 και 3/2002 αποφάσεων του Διοικητι¬ 
κού Συμβουλίου του Νομικού προσώπου με την επωνυ¬ 
μία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ.ΔΝΕΟΧΩΡΙΟΥ 
περί ψήφισης Οργανισμού Εσωτερικής Υπηρεσίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου Ν.1586/86. 

2. Τις διατάξεις του άρθρου 12τουΝ. 1188/1981 όπως συ¬ 
μπληρώθηκαν με το άρθρο 26του Ν. 1832/1989, καιαντικα- 
ταστάθηκαν με το άρθρο 6 παρ. 5 του Ν.2307/95. 

3. Τις διατάξεις των άρθρων 26,198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9 παρ. 16του Ν. 2623/98 και 11 παρ. 1 και 9του Ν. 
2839/2000 

5. Τις διατάξεις του άρθρου 12του Ν. 2880/2001. 

6. Την 14797/16.7.1998 (ΦΕΚ 920/τ.Β’/26.8.1998) απόφα¬ 
σή μας με την οποία συστήθηκε στο Δήμο Οινιάδων (τέως 
κοινότητα Νεοχωρίου) ίδιο Νομικό Πρόσωπο Δημοσίου Δι¬ 
καίου με την επωνυμία «Δημοτικός Παιδικός Σταθμός Δ.Δ 
Νεοχωρίου» 

7. Τις 46/2001 και 3/2002 αποφάσεις του Διοικητικού Συμ¬ 
βουλίου του Ν.Π.Δ.Δ με την επωνυμία «Δημοτικός Παιδικός 
Σταθμός Δ.Δ Νεοχωρίου» με τις οποίες ψηφίστηκε και τρο¬ 
ποποιήθηκε αντίστοιχα ο ΟΈ.Υ αυτού. 

8. Τις 193/2001 και 23/2002 αποφάσεις του Δημοτικού 
Συμβουλίου Οινιάδων, με τις οποίες εγκρίνεται ο ΟΈ.Υ και 
η τροποποίηση αυτού αντίστοιχα, του Ν.Π.Δ.Δ με την επω¬ 
νυμία «Δημοτικός Παιδικός ΣταθμόςΔ.Δ Νεοχωρίου», όπως 
καταρτίστηκε και τροποποιήθηκε αντίστοιχα με τις αριθ. 
46/2001 και 3/2002 αποφάσεις του Διοικητικού Συμβουλίου 
αυτού. 

9. Την σύμφωνη γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α Νομού Αιτ/νίας, που διατυπώθηκε 
με την 39/2002 απόφασή του. 

10. Την 241/Γ.Γ/18-8-1998 (ΦΕΚ 939/1-9-98, τ.Β’) απόφαση 
του Γενικού Γραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων και παροχή εξουσιοδότησης 
υπογραφής αποφάσεων», αποφασίζουμε: 

Εγκρίνουμε τις 46/2001 και 3/2002 αποφάσεις του Διοικη¬ 
τικού Συμβουλίου του Ν.Π.Δ.Δ με την επωνυμία «Δημοτικός 
Παιδικός Σταθμός Δ.Δ Νεοχωρίου» με τις οποίες ψηφίστη¬ 
κε και τροποποιήθηκε αντίστοιχα ο ΟΈ.Υ αυτού, όπως πα¬ 
ρακάτω αναλυτικά αναφέρεται: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού λειτουρ¬ 
γούν σε επίπεδο Τμήματος ανάλογα με τη δυναμικότητα 
του Σταθμού σύμφωνα με τη συστατική πράξη προσαρμο¬ 
γής του. 

Το Τμήμα Παιδικού Σταθμού αποτελείται από τα εξής 
Γ ραφεία: 

Α) Γραφείο Προσχολικής Αγωγής. 

Β) Γ ραφείο Διοικητικού - Οικονομικού. 

Άρθρο 2 

Αρμοδιότητες Τμημάτων και Γ ραφείων 

Α) Το Τμήμα εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την εύ¬ 
ρυθμη λειτουργίατου σύμφωνα μετον ισχύοντα κανονισμό. 

Β) Το Γ ραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμενα 
βρέφη και νήπια σε συνεργασία με το προσωπικό του Σταθ¬ 
μού. 


Γ) Το Γραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού την εφαρμογή των σύγχρονων 
απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των γραφείων. 

3. Είναι αρμόδιος για τη εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφορά 
τη λειτουργία, το προσωπικό τους γονείς και την υλικοτε- 
χνική υποδομή του Σταθμού όπως: 

• Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη λει¬ 
τουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συντή¬ 
ρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα στο 
Σταθμό. 

6. Εγκρίνει και υπογράφει τα αιτήματα των προϊσταμένων 
που αφορούν ανάγκες των γραφείων τους. 

7. Συνεργάζεται αρμονικά με το γραφείο Διοικητικού- Οι¬ 
κονομικού το οποίο οφείλει να παρέχει κάθε στοιχείο για να 
διασφαλιστεί η εύρυθμη λειτουργίατου Σταθμού και η επί¬ 
τευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊστάμενου 
Γ ραφείου Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/νήπια σε συνεργασία με το παιδαγωγι¬ 
κό προσωπικό. 

3. Εποπτεύει όλο το προσωπικό του γραφείου για τη σω¬ 
στή εκτέλεση των καθηκόντων του. 

4. Εισηγείται στο Τμήμα τις ανάγκες του Γραφείου σε 
προσωπικό και πόσης φύσεως εξοπλισμό καθώς καιτην επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα προϊσταμένου 
Γ ραφείου Διοικητικού- Οικονομικού. 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία 
του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.πτου προσωπικού. 

4. Συνεργάζεται με τον Τμηματάρχη για την κατάρτιση 
του προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α ΜΟΝΙΜΟ ΠΡΟΣΩΠΙΚΟ 

-Δύο (2) θέσεις κλάδου ΤΕ 9 Βρεφονηπιοκομίας 

-Μία (1) θέση κλάδου ΤΕ Διοικητικός - Λογιστικός 

-Μία (1) θέση κλάδου ΤΕ 2 Κοινωνικών Λειτουργών. 

-Μία (1) θέση κλάδου ΔΕ διοικητικών γραμματέων. 

-Μία (1) θέση κλάδου ΔΕ 8 βρεφοκόμων παιδοκόμων. 

-Μία (1) θέση κλάδου ΔΕ 32 Μαγείρων. 

-Μία (1) θέση κλάδου ΥΕ 14 βοηθητικού προσωπικού 
(βοηθός μαγείρου). 

-Μία (1) θέση ΥΕ Ιθπροσωπικού καθαριότητας. 

Β ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

-Δύο (2) θέσεις ΤΕ Νηπιαγωγών (προσωρινός) 

-Μία (1) θέση ΥΕ Ιθπροσωπικό καθαριότητας. 

ΕΠΟΧΙΑΚΟ ΠΡΟΣΩΠΙΚΟ 

Τρεις θέσεις 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός) μετατρέπονται μόλις κενω¬ 
θούν με οποιονδήποτε τρόπο σε θέσεις κλάδου ΤΕ9 Βρε¬ 
φονηπιοκόμων σύμφωνα με τις διατάξεις του άρθρου 35 Ν. 
2646/1998. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσω¬ 
ρινός) και ΤΕ Βρεφονηπιοκομίας ως προϊστάμενοι του Τμή¬ 
ματος Παιδικού Σταθμού καθώς και του Γραφείου Προσχο- 
λικής Αγωγής επιλέγονται από τους κλάδους ΠΕ Νηπιαγω¬ 
γών (προσωρινός), ΤΕ Νηπιαγωγών και ΤΕ 9 
Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ 9 Βρεφονηπιοκομίας. 

2. Προϊστάμενος του Γ ραφείου Διοικητικού -Οικονομικού 
επιλέγεται υπάλληλος του κλάδου ΠΕΙ Διοικητικού - Οικο¬ 
νομικού, ΤΕ 17 Διοικητικού- Λογιστικού, ΔΕ Διοικητικού- Λο¬ 
γιστικού Και ΔΕΙ Διοικητικού-Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε ισχύ- 
ουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους τους 
εργαζόμενους στο Ν.Π.Δ.Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την 
κάλυψη των υφιστάμενων και μελλοντικών αναγκών των 
Υπηρεσιώντου Ν.Π.Δ.Δ. 

Η κατανομή του προσωπικού στα Τμήματα- Γ ραφεία γίνε¬ 
ται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών τα προ¬ 


σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής κ.λ.π.). 

Προϊστάμενοι Τ μημάτων και Γ ραφείων ορίζονται πάντοτε 
με απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι σε 
περίπτωση απουσίας τους ή κωλύματος από τον κατά βαθ¬ 
μό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό 
ρυθμίζεται από τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2002 ο οποίος ενισχύεται από 
τους ΚΑΠ, τροφεία κ.λ.π. ύψους 60.000.000 δρχ περίπου 
εφ' όσον προσληφθούν όλοι και για τα επόμενα οικονομικά 
έτη το ύψος της δαπάνης δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 5 Ιουνίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 8440 (5) 

Κύρωση Αναδασμού αγρ/τος Καλαμποκιού 
Ν. Δράμας έτους 1998 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις των άρθρων 16, 32 και 39 του Ν. 2218/94 
«Ίδρυση Νομαρχιακής Αυτ/σης και άλλες διατάξεις». 

2. Την 7/31.3.95 απόφαση του Νομαρχιακού Συμβουλίου 
Δράμας «Οργανισμός Εσωτερικής Οργάνωσης και Λει¬ 
τουργίας των Υπηρεσιών του Νομαρχιακού Διαμ/τος Δρά¬ 
μας και του Επαρχείου Κ. Νευροκοπίου». 

3. Τις διατάξεις του Ν. 674/77 άρθρο Ιδπαράγρ. 1. 

4. Την 7284/30.5.2002 εισήγηση της Δ/νσης Αγρ/κής Ανά¬ 
πτυξης Δράμας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό του έτους 1998 στην κτηματική πε¬ 
ριοχή αγρ/τος Καλαμποκιού, όπως αυτό απεικονίζεται 
στους συνταχθέντες από την Επιτροπή Αναδασμού κτημα- 
τολογικούς πίνακες και διαγράμματα της περιοχής αυτής. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Δράμα, 5 Ιουνίου 2002 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Σεννή Μαρίνα του Γεωργίου 

Ο ΝΟΜΑΡΧΗΣ ΚΟΡΙΝΘΙΑΣ 

Μετην 6843/11.6.2002 απόφαση του Νομάρχη Κορινθίας 
χορηγείται στην Σεννή Μαρίνα του Γεωργίου, άδεια άσκη¬ 
σης επαγγέλματος Κοινωνικού Λειτουργού. 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




